**ΑΝΑΡΤΗΤΕΑ ΣΤΗ ΔΙΑΥΓΕΙΑ**

**ΑΡΙΘΜ ΠΡΩΤ : 17939**

**Λιβαδειά 24/09/2021**

**ΑΠΟΣΠΑΣΜΑ**

Από το πρακτικό της αριθμ.2021-18ης Τακτικής Συνεδρίασης –

ΜΕ ΤΗΛΕΔΙΑΣΚΕΨΗ

του Δημοτικού Συμβουλίου Λεβαδέων

Αριθμός απόφασης  **86**

**ΘΕΜΑ: Ορισμός καλλιτεχνικού Διευθυντή στο Δημοτικό Ωδείο Λιβαδειάς**

Στη Λιβαδειά σήμερα την 22α Σεπτεμβρίου 2021, ημέρα Τετάρτη και ώρα 19:00 μ.μ , συνήλθε σε συνεδρίαση το Δημοτικό Συμβούλιο του Δήμου Λεβαδέων  **, η οποία λόγω των κατεπειγόντων μέτρων που έχουν ληφθεί για την αποφυγή της διάδοσης του κορωνοϊού COVID-19 πραγματοποιήθηκε**  **με τηλεδιάσκεψη**    κατ ΄εφαρμογή της παρ 3 της υπ αριθμ. ΔΙΔΑΔ/Φ69/133/Οικ.20764/7-11-2020 εγκυκλίου του Υπουργείου Εσωτερικών (ΑΔΑ:Ψ48Γ46ΜΤΛ6-ΛΣΡ) « **Μέτρα και ρυθμίσεις στο πλαίσιο της ανάγκης περιορισμού της διασποράς του κορωνοϊού»**, καθώς και του άρθρου 1 της υπ αριθμ Δ1α/Γ.Π.οικ.38197/2021 ΚΥΑ (ΦΕΚ 2660/18-6-2021) και ύστερα από την από **17388/17-9-2021**   έγγραφη πρόσκληση του Προέδρου του Δημοτικού Συμβούλου κ. Μητά Αλέξανδρου, η οποία επιδόθηκε ηλεκτρονικά σε κάθε Σύμβουλο και στον κ. Δήμαρχο, σύμφωνα με τις διατάξεις του άρθρου 74 του Ν.4555/2019 << Μεταρρύθμιση του θεσμικού πλαισίου της Τοπικής Αυτοδιοίκησης - Εμβάθυνση της Δημοκρατίας - Ενίσχυση της Συμμετοχής – Βελτίωση της οικονομικής και αναπτυξιακής λειτουργίας των Ο.Τ.Α. [Πρόγραμμα «ΚΛΕΙΣΘΕΝΗΣ Ι»] - >>, (αντικατάσταση του άρθρου  67 του Ν.3852/2010) .

Διαπιστώθηκε κατά την έναρξη της συνεδρίασης ότι υπάρχει νόμιμη απαρτία, επειδή σε σύνολο 33 συμβούλων ήταν παρόντες 23 σύμβουλοι δηλαδή:

**ΠΑΡΟΝΤΕΣ ΑΠΟΝΤΕΣ**

|  |  |  |  |
| --- | --- | --- | --- |
|  | Καλογρηάς Αθανάσιος | 1 | Τόλιας Δημήτριος |
|  | Μητάς Αλέξανδρος | 2 | Γαλανός Κων/νος |
|  | Τσεσμετζής Εμμανουήλ | 3 | Καπλάνης Κων/νος |
|  | Δήμου Ιωάννης | 4 | Φορτώσης Αθανάσιος |
|  | Αποστόλου Ιωάννης | 5 | Παπαϊωάννου Λουκάς |
|  | Σάκκος Μάριος | 6 | Μπαρμπέρης Νικόλαος |
|  | Νταντούμη Ιωάννα | 7 | Αλεξίου Λουκάς |
|  | Καράβα Χρυσοβαλάντου Βασιλική (Βάλια) | 8 | Τουμαράς Βασίλειος |
|  | Μερτζάνης Κων/νος | 9 | Χέβα Αθανασία (Νάνσυ) |
|  | Γιαννακόπουλος Βρασίδας | 10 | Σπυρόπουλος Δημοσθένης |
|  | Σαγιάννης Μιχαήλ |  |  |
|  | Πούλου Γιώτα |  | Οι οποίοι δεν παρευρέθησαν  αν και κλήθηκαν νόμιμα |
|  | Πούλος Ευάγγελος |  |  |
|  | Καράλης Χρήστος |  |  |
|  | Τζουβάρας Νικόλαος |  |  |
|  | Κοτσικώνας Επαμεινώνδας |  |  |
|  | Αρκουμάνης Πέτρος |  |  |
|  | Μπράλιος Νικόλαος |  |  |
|  | Γερονικολού Λαμπρινή |  |  |
|  | Τσιφής Δημήτριος |  |  |
|  | Καραμάνης Δημήτριος |  |  |
|  | Πλιακοστάμος Κων/νος |  |  |
|  | Κατής Χαράλαμπος |  |  |
|  |  |  |  |
|  |  |  |  |
|  |  |  |  |

Στην συνεδρίαση ήταν παρών ο προσκληθείς Δήμαρχος κ. Ταγκαλέγκας Ιωάννης.

Στην συνεδρίαση παρευρέθηκε για την τήρηση των πρακτικών και η υπάλληλος του τμήματος Υποστήριξης Πολιτικών Οργάνων Μπαλάσκα Αγγελική.

Εισηγούμενος το 7Ο θέμα της ημερήσιας διάταξης της υπ΄αριθμ. 17388/17-9-2021 πρόσκλησης (8ο στον Πίνακα θεμάτων Συνεδρίασης), ο Πρόεδρος έθεσε υπόψη των μελών του Δημοτικού το υπ αριθμ 15790/27-8-2021 έγγραφο της Δ/νσης Κοινωνικής Προστασίας, Παιδείας και δια Βίου Μάθησης στο οποίο αναφέρονται :

. *Για τη λειτουργία του Δημοτικού Ωδείου Λιβαδειάς , αναγνωρισμένου από το ΥΠ.ΠΟ. με την Απόφαση 39639/16-9-1993 ( ΦΕΚ 772/τΒ/4-10-1993), απαιτείται ο ορισμός Καλλιτεχνικού Διευθυντή σύμφωνα με τις διατάξεις του Β.Δ. 16/1966 “ περί ιδρύσεως ιδιωτικών μουσικών ιδρυμάτων “ (ΦΕΚ 7/Α/66) αρθρ. 2 παρ.1γ, αρθρ.14 παρ.1, αρθρ.18 παρ.1 και τα προσόντα του οποίου περιγράφονται στο άρθρο 15 παρ.1α.καθώς και στις διατάξεις του άρθρου 10 (παρ. 13α΄ )του Ν.3207/03 (ΦΕΚ 302/Α/24-12-2003).*

*Τις εν λόγω αρμοδιότητες ασκούσε έως σήμερα η κ. Ιουλία Καραβασίλη με την 150 / 07-04-2015 απόφαση του Δημοτικού Συμβουλίου Δήμου Λεβαδέων.*

*Σύμφωνα με το υπ.αριθμ.πρωτ.: ΔΙΔΚ/Φ.62/1/8936- 16/6/2021 έγγραφο του Υπουργείου Εσωτερικών, γνωστοποιήθηκε στην Υπηρεσία μας, η πραγματοποίηση της απόσπασης στο Υπουργείο Εσωτερικών και της διάθεσης της ανωτέρω υπαλλήλου στα γραφεία του κόμματος «Κομμουνιστικό Κόμμα Ελλάδος».*

*Ως εκ τούτου και για την απρόσκοπτη λειτουργία του Δημοτικού Ωδείου απαιτείται η αντικατάστασή της από άτομο το οποίο θα έχει τα προσόντα όπως αυτά ορίζονται στις διατάξεις του άρθρου 10 (παρ. 13α΄ )του Ν.3207/03 (ΦΕΚ 302/Α/24-12-2003).*

*Σύμφωνα με τις ανωτέρω διατάξεις, ο Δ/ντής Μουσικού Εκπαιδευτικού Ιδρύματος (Ωδείου, Μουσικής Σχολής ή παρ/τος), πρέπει:*

***α)****να είναι κάτοχος διπλώματος σύνθεσης ή πιάνου ή οργάνου συμφωνικής ορχήστρας ή κλασσικής κιθάρας ή μονωδίας και πτυχίου φυγής και να διαθέτει τουλάχιστον 10ετή διδακτική προϋπηρεσία στα ως άνω εκπαιδευτήρια ή*

***β)****να είναι κάτοχος διπλώματος πιάνου ή οργάνου συμφωνικής ορχήστρας ή κλασσικής κιθάρας ή μονωδίας και να διαθέτει τουλάχιστον 10ετή καλλιτεχνική σταδιοδρομία η οποία αποδεικνύεται με παραστατικά στοιχεία που αφορούν ρεσιτάλ ή σύμπραξη με ορχήστρες ως σολίστ.*

*Οι τίτλοι σπουδών μπορούν να προέρχονται από το Κρατικό Ωδείο Θεσσαλονίκης ή αναγνωρισμένο Μουσικό Εκπαιδευτήριο της ημεδαπής ή Ανωτέρας ή Ανωτάτης Σχολής  χώρας κράτους μέλους της Ευρωπαϊκής Ένωσης ή Ανωτέρας ή Ανωτάτης Σχολής χώρας εκτός Ευρωπαϊκής Ένωσης με αναγνωρισμένη ισοτιμία.*

*Σας γνωρίζουμε ότι στο Δημοτικό Ωδείο και στη Φιλαρμονική Ορχήστρα Λιβαδειάς υπηρετούν οι κάτωθι υπάλληλοι κλάδου ΤΕ Μουσικών, οι οποίοι διαθέτουν τα παρακάτω τυπικά προσόντα, σύμφωνα με τους υπηρεσιακούς τους φακέλους:*

*- Γρισέλ Ταμάρα του Νικολάι : Δίπλωμα πιάνου.*

*- Κοντογιάννη Μαρίνα του Ιωάννη: Πτυχίο Αρμονίας.*

*- Σταμέλου Μαρία του Δημητρίου: Δίπλωμα σύνθεσης, Πτυχίο φούγκας, Πτυχίο Αντίστιξης, Πτυχίο ειδικής αρμονίας και πτυχίο κιθάρας.*

*- Κοσμίδης Γεώργιος του Κοσμά ΤΕ Αρχιμουσικός της Φιλαρμονικής Δήμου Λεβαδέων: Δίπλωμα Δ/νσης χορωδίας, δίπλωμα τρομπέτας, πτυχίο αρμονίας, δίπλωμα σύνθεσης, πτυχίο ενοργάνωσης, πτυχία αντίστιξης και πτυχίο φυγής.*

*Κατόπιν των ανωτέρω και λαμβάνοντας υπόψη τα προσόντα διορισμού όπως αυτά ορίζονται στις διατάξεις του άρθρου 10 (παρ. 13α΄ )του Ν.3207/03 (ΦΕΚ 302/Α/24-12-2003), προκύπτει ότι :*

*Τα τυπικά προσόντα για Kαλλιτεχνικό Διευθυντή έχουν οι κάτωθι:*

*1) Κοσμίδης Γεώργιος του Κοσμά ΤΕ Αρχιμουσικός της Φιλαρμονικής Δήμου Λεβαδέων.*

*2) Σταμέλου Μαρία του Δημητρίου ΤΕ Μουσικών*

*Σύμφωνα με τα παραπάνω καλείται το Δημοτικό Συμβούλιο :*

*Να ορίσει νέο Καλλιτεχνικό Διευθυντή στο Δημοτικό Ωδείο Λιβαδειάς σε αντικατάσταση της κ. Ιουλίας Καραβασίλη σύμφωνα με τις διατάξεις του άρθρου 10 (παρ. 13α΄ )του Ν.3207/03 (ΦΕΚ 302/Α/24-12-2003).*

Ακολούθως η αρμόδια αντιδήμαρχος κα. Ιωάννα Νταντούμη πρότεινε να ορισθεί ως νέος καλλιτεχνικός Δ/ντής ο κ. Κοσμίδης Γεώργιος .

Στη συνέχεια ο Πρόεδρος του Δημοτικού Συμβουλίου ζήτησε από τα μέλη του Δημοτικού Συμβουλίου να τοποθετηθούν σχετικά.

* Λαμβάνοντας το λόγο *ο* επικεφαλής της δημοτικής παράταξης « Λαϊκή Συσπείρωση Λιβαδειάς» δημοτικός σύμβουλος κ. Κοτσικώνας Επαμεινώνδας είπε ότι η θέση του καλλιτεχνικού Δ/ντή έχει ευθύνες, χωρίς επιπλέον οικονομικές απολαβές . Θα μπορούσε να επιλεγεί και πρόσωπο εκτός Ωδείου. Θεωρούμε ότι και οι δυο υπάλληλοι πληρούν τα προσόντα και έχουν αντίστοιχη προσφορά στο χώρο τους . Βρισκόμαστε σε δίλλημα αλλά τελικά σαν παράταξη προτείνουμε για τη θέση αυτή την κα Μαρία Σταμέλου ,επειδή είναι υπάλληλος του Δημοτικού Ωδείου με αναγνωρισμένη προσφορά που πιστεύουμε ότι θα διασφαλίσει την καλή σχέση με το υπόλοιπο προσωπικό. Επιπλέον ζήτησε την ενίσχυση του Δημοτικού Ωδείου με μόνιμους υπαλλήλους και να προχωρήσει η διαδικασία ολοκλήρωσης του Οργανισμού Εσωτερικής Υπηρεσίας για την καλύτερη λειτουργία του Ωδείου.
* Λαμβάνοντας το λόγοη επικεφαλής της δημοτικής παράταξης « Δυναμική Αυτοδιοικητική Συνεργασία» δημοτική σύμβουλος κα.Πούλου Γιώτα αρχικά είπε ότι προβληματίζεται με την επιλογή καθότι και οι δυο έχουν τα ίδια προσόντα και δεν θα ήθελε να αδικήσει κάποιον από αυτούς. Στη συνέχεια δήλωσε συμφωνεί με την τοποθέτηση του κ. Κοτσικώνα και πρόσθεσε ότι επί της θητείας της ως δήμαρχος υπήρξαν προβλήματα συνεννόησης και συνεργασίας του προτεινόμενου από τη Δημοτική Αρχή με τους υπαλλήλους του Ωδείου και κλήθηκα να πάρω θέση για την επίλυσή τους. Υπάρχει κακό προηγούμενο και με αυτήν την έννοια θα συνταχθώ με την πρόταση του κ. Κοτσικώνα, προς όφελος της ενότητας των εργαζομένων αλλά και της ανάπτυξης του παραγόμενου έργου του ωδείου.
* Ακολούθως το λόγο έλαβε ο επικεφαλής της δημοτικής παράταξης « Αλλάζουμε σελίδα » δημοτικός σύμβουλος κ.Καραμάνης Δημήτριος ο οποίος δήλωσε ότι θα συνταχθεί με την πρόταση της Δημοτικής Αρχής γιατί έχει τη συνολική εικόνα της λειτουργίας του ωδείου .Τέλος είπε ότι αυτό που πρωτεύει για εκείνον είναι η αλλαγή στον Ο.Ε.Υ προκειμένου να αμείβονται οι Προϊστάμενοι για το έργο που παράγουν.
* Απαντώντας ο κ. Δήμαρχος είπε ότι η επιλογή καλλιτεχνικού Δ/ντή δεν έχει οικονομικό αποτύπωμα . Η επιλογή έγινε αφού συναντήθηκε και με τους δυο υποψήφιους των οποίων η προσφορά δεν αμφισβητείται. Τέλος δήλωσε ότι με την ολοκλήρωση του Ο.Ε.Υ θα υπάρχουν προϊστάμενοι τόσο στη Φιλαρμονική όσο και στο Δημοτικό Ωδείο και αυτό θα έχει και οικονομικό αποτύπωμα.Στην προκειμένη περίπτωση δεν είναι μια απόφαση Δημάρχου για τον ορισμό του ενός ή του άλλου, αλλά καλείται το Δημοτικό Συμβούλιο να αποφασίσει για αυτό.
* Κατόπιν ο Πρόεδρος κάλεσε τα μέλη του Δημοτικού Συμβουλίου να ψηφίσουν.

Στην Πρόταση που κατέθεσε η Δημοτική Αρχή :

ΥΠΕΡ ψήφισαν οι δημοτικοί σύμβουλοι κ.κ. 1 ) Μητάς Αλέξανδρος 2) Καλογρηάς Αθανάσιος 3)Τσεσμετζής Εμμαν. 4) Δήμου Ιωάν. 5) Αποστόλου Ιωάν. 6) Σάκκος Μάριος 7)Νταντούμη Ιωάν. 8) Καράβα Βάλια 9) Μερτζάνης Κων.10) Γιαννακόπουλος Βρ.11) Σαγιάννης Μιχ. 12)Καραμάνης Δημ. 13) Πλιακοστάμος Κων. 14)Κατής Χαράλαμπος .

ΚΑΤΑ ψήφισαν οι δημοτικοί σύμβουλοι κ.κ. 1) Κοτσικώνας Επαμεινώνδας, 2) Αρκουμάνης Πέτρος. 3) Μπράλιος Νικόλαος 4)Γερονικολού Λαμπρινή 5)Τσιφής Δημήτριος. 6) Πούλου Γιώτα 7)Τζουβάρας Νικ. 8) Καραλής Χρ. ,9) Πούλος Ευάγγελος

Στην Πρόταση που κατέθεσε ο επικεφαλής της δημοτικής παράταξης « Λαϊκή Συσπείρωση Λιβαδειάς» δημοτικός σύμβουλος κ. Κοτσικώνας Επαμεινώνδας

ΥΠΕΡ ψήφισαν οι δημοτικοί σύμβουλοι κ.κ. 1) Κοτσικώνας Επαμεινώνδας, 2) Αρκουμάνης Πέτρος. 3) Μπράλιος Νικόλαος 4)Γερονικολού Λαμπρινή 5)Τσιφής Δημήτριος. 6) Πούλου Γιώτα 7)Τζουβάρας Νικ. 8) Καραλής Χρ. ,9) Πούλος Ευάγγελος

ΚΑΤΑ ψήφισαν οι δημοτικοί σύμβουλοι κ.κ. 1 ) Μητάς Αλέξανδρος 2) Καλογρηάς Αθανάσιος 3)Τσεσμετζής Εμμαν. 4) Δήμου Ιωάν. 5) Αποστόλου Ιωάν. 6) Σάκκος Μάριος 7)Νταντούμη Ιωάν. 8) Καράβα Βάλια 9) Μερτζάνης Κων.10) Γιαννακόπουλος Βρ.11) Σαγιάννης Μιχ. 12)Καραμάνης Δημ. 13) Πλιακοστάμος Κων. 14)Κατής Χαράλαμπος.

Το Δημοτικό Συμβούλιο αφού άκουσε τα ανωτέρω και έλαβε υπόψη του :

* Την Πράξη Νομοθετικού Περιεχομένου (ΦΕΚ 42/25.02.2020 τεύχος A’): «Κατεπείγοντα μέτρα αποφυγής και περιορισμού της διάδοσης κορωνοϊού».
* την από 11-3-2020 Πράξη Νομοθετικού Περιεχομένου (Π.Ν.Π) « Κατεπείγοντα μέτρα αντιμετώπισης των αρνητικών συνεπειών της εμφάνισης του κορωνοϊού COVID-19 και της ανάγκης περιορισμού της διάδοσής του» (ΦΕΚ 55/τ.Α/11-3-2020)
* την με αριθμ. Πρωτ 18318/13-3-2020 (ΑΔΑ:9ΛΠΧ46ΜΤΛ6-1ΑΕ) εγκύκλιο του Υπουργείου Εσωτερικών, και την με αριθμ. Πρωτ 20930/31-3-2020 Εγκύκλιο του Υπουργείου Εσωτερικών (ΑΔΑ: 6ΩΠΥ46ΜΤΛ6-50Ψ) .
* της παρ.1 της υπ αριθμ. 40/31-03-2020 (ΑΔΑ: 6ΩΠΥ46ΜΤΛ6-50Ψ) εγκυκλίου του Υπουργείου Εσωτερικών «Ενημέρωση για την εφαρμογή του κανονιστικού πλαισίου αντιμετώπισης
* της παρ. 4 της υπ αριθμ. 163/29-5-2020 (ΑΔΑ: Ψ3ΧΝ46ΜΤΛ6-ΑΨ7) εγκυκλίου του Υπουργείου Εσωτερικών « Ενημέρωση αναφορικά με τη διαδικασία λήψης αποφάσεων των συλλογικών οργάνων των Δήμων» όπου: α) δια ζώσης σύγκλιση του δημοτικού συμβουλίου, εφαρμογή έχουν οι εκδοθείσες υγειονομικές διατάξεις και ειδικότερα το άρθρο 12 της κοινής υπουργικής απόφασης αριθ. Δ1α/ ΓΠ. οικ. 30612/16-05-2020 (Β’ 1869) και η παρ. 3 του άρθρου14 της κοινής υπουργικής απόφασης αριθ. Δ1α/Γ.Π.οικ. 32009/23-05-2020 (Β’ 1988) , ενώ και οι συνεδριάσεις εξακολουθούν να πραγματοποιούνται κεκλεισμένων των θυρών.
* Την παρ 3 της υπ αριθμ. ΔΙΔΑΔ/Φ69/133/Οικ.20764/7-11-2020 εγκυκλίου του Υπουργείου Εσωτερικών (ΑΔΑ:Ψ48Γ46ΜΤΛ6-ΛΣΡ) « **Μέτρα και ρυθμίσεις ρυθμίσεις στο πλαίσιο της ανάγκης περιορισμού της διασποράς του κορωνοϊού».**
* την με αριθμ. πρωτ. 1822/16-03-2020 (ΑΔΑ: ΨΕΚ946ΜΤΛ-004) εγκύκλιο του Υπουργείου Ψηφιακής Διακυβέρνησης «Παροχή διευκρινήσεων και οδηγιών σχετικά με την εφαρμογή της υπηρεσίας τηλεδιάσκεψης e:Presence.gov.gr»
* Την παρ 3 του άρθρου 1 Δ1α/Γ.Π.οικ.38197/2021 ΚΥΑ (ΦΕΚ 2660/18-6-2021)
* τις διατάξεις των άρθρων 65,67,238 του Ν.3852/10, όπως τροποποιήθηκαν με το άρθρο 72 και 74 του Ν. 4555/2018 και την παρ. 9 του άρθρου 266 του ν. 3852/2010 όπως ισχύει
* 15790/27-8-2021 έγγραφο της Δ/νσης Κοινωνικής Προστασίας, Παιδείας και δια Βίου Μάθησης του Δήμου που είχε διανεμηθεί ,
* του άρθρου 10 (παρ. 13α΄ )του Ν.3207/03 (ΦΕΚ 302/Α/24-12-2003),
* Την μεταξύ των μελών συζήτηση σύμφωνα με τα πρακτικά
* Την ψήφο των μελών της όπως αυτή διατυπώθηκε και δηλώθηκε δια ζώσης στην συνεδρίαση.

**ΑΠΟΦΑΣΙΖΕΙ ΚΑΤΑ ΠΛΕΙΟΨΗΦΙΑ**

Ορίζει νέο Καλλιτεχνικό Διευθυντή στο Δημοτικό Ωδείο Λιβαδειάς τον κ. Κοσμίδη Γεώργιο του Κοσμά, ΤΕ Αρχιμουσικό της Φιλαρμονικής Δήμου Λεβαδέων , κατόπιν παραιτήσεως από την θέση της κας Καραβασίλη Ιουλίας του Στυλιανού, λόγω απόσπασής της από το Δήμο .

ΚΑΤΑ ψήφισαν οι δημοτικοί σύμβουλοι κ.κ. 1) Κοτσικώνας Επαμεινώνδας, 2) Αρκουμάνης Πέτρος. 3) Μπράλιος Νικόλαος 4)Γερονικολού Λαμπρινή 5)Τσιφής Δημήτριος. 6) Πούλου Γιώτα 7)Τζουβάρας Νικ. 8) Καραλής Χρ. ,9) Πούλος Ευάγγελος

. **Η απόφαση πήρε τον αριθμό 86**

**Ο Πρόεδρος του Δ.Σ.**

**Μητάς Αλέξανδρος**

**ΤΑ ΜΕΛΗ**

|  |  |  |  |
| --- | --- | --- | --- |
|  |  |  | ΠΙΣΤΟ ΑΠΟΣΠΑΣΜΑ |
| 1 |  | Τσεσμετζής Εμμανουήλ | Λιβαδειά αυθημερόν |
| 2 |  | Δήμου Ιωάννης | Ο Δήμαρχος Λεβαδέων |
| 3 |  | Αποστόλου Ιωάννης |  |
| 4 |  | Σάκκος Μάριος | ΙΩΑΝΝΗΣ .Δ. ΤΑΓΚΑΛΕΓΚΑΣ |
| 5 |  | Νταντούμη Ιωάννα |  |
| 6 |  | Καράβα Χρυσοβαλάντου Βασιλική (Βάλια) |  |
| 7 |  | Μερτζάνης Κων/νος |  |
| 8 |  | Γιαννακόπουλος Βρασίδας |  |
| 9 |  | Σαγιάννης Μιχαήλ |  |
| 10 |  | Τσεσμετζής Εμμανουήλ |  |
| 11 |  | Πούλου Γιώτα |  |
| 12 |  | Πούλος Ευάγγελος |  |
| 13 |  | Τζουβάρας Νικόλαος |  |
| 14 |  | Καράλης Χρήστος |  |
| 15 |  | Κοτσικώνας Επαμεινώνδας |  |
| 16 |  | Αρκουμάνης Πέτρος |  |
| 17 |  | Μπράλιος Νικόλαος |  |
| 18 |  | Γερονικολού Λαμπρινή |  |
| 19 |  | Τσιφής Δημήτριος |  |
| 20 |  | Καραμάνης Δημήτριος |  |
| 21 |  | Πλιακοστάμος Κων/νος |  |
| 22 |  | Κατής Χαράλαμπος |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |